Jabarkan °Zaman kolonial dan moden dari Silat Melayu dalam bahasa melayu

Pada abad ke-16, penakluk dari Portugal menyerang Melaka dalam usaha untuk memonopoli perdagangan rempah. Pahlawan Melayu berjaya menahan orang Eropah yang lebih lengkap selama lebih 40 hari sebelum Melaka akhirnya ditewaskan. Portugis memburu dan membunuh sesiapa sahaja yang berpengetahuan tentang seni mempertahankan diri supaya pengamal yang tinggal melarikan diri ke kawasan yang lebih terpencil.[49] Malah pada hari ini, sarjana silat yang terbaik dikatakan berasal dari kampung-kampung luar bandar yang paling kurang berhubung dengan orang luar.

Untuk beberapa ratus tahun akan datang, Kepulauan Melayu akan ditandingi oleh rentetan pemerintah asing, iaitu Portugis, Belanda, dan akhirnya Inggeris. Abad ke-17 menyaksikan kemasukan orang Minangkabau dan Bugis ke semenanjung masing-masing dari Sumatera dan Sulawesi Selatan. Kelasi Bugis amat terkenal dengan kehebatan mempertahankan diri dan digeruni walaupun oleh penjajah Eropah. Antara tahun 1666 dan 1673, tentera upahan Bugis telah diambil bekerja oleh Empayar Johor apabila perang saudara meletus dengan Jambi, satu peristiwa yang menandakan permulaan pengaruh Bugis dalam konflik tempatan untuk abad-abad berikutnya. Menjelang tahun 1780-an orang Bugis telah menguasai Johor dan menubuhkan sebuah kerajaan di Selangor. Dengan persetujuan pemerintah Johor, orang Minangkabau membentuk persekutuan sendiri yang terdiri daripada sembilan buah negeri yang dipanggil Negeri Sembilan di kawasan pedalaman. Hari ini, beberapa sekolah silat Malaysia boleh menjejaki salasilah mereka secara terus kepada peneroka Minangkabau dan Bugis pada zaman ini.

Selepas Malaysia mencapai kemerdekaan, Tuan Haji Anuar bin Haji Abd. Wahab diberi tanggungjawab membangunkan kurikulum silat kebangsaan negara yang akan diajar kepada pelajar sekolah menengah dan rendah di seluruh negara. Pada 28 Mac 2002, Seni Silat Malaysia telah diiktiraf oleh Kementerian Warisan dan Budaya ,Kementerian Pendidikan dan PESAKA sebagai silat kebangsaan Malaysia. Ia kini disampaikan kepada masyarakat melalui gelanggang bangsal bermaksud institusi latihan silat yang dijalankan oleh tenaga pengajar silat. Silat Malaysia menjelang Disember 2019, menerima pengiktirafan daripada UNESCO sebagai sebahagian daripada Warisan Budaya Tidak Ketara Malaysia.